**Samarbejdsaftale**

**Sammenslutningen af FDF- og spejdermuseer m.v. (SAFOS)**

Undertegnede museum m.v. har indgået nedenstående aftale om et nærmere samarbejde.

Formålet med dette samarbejde er gensidig rådgivning og udveksling af informationer af fælles interesse.

Som konkrete samarbejdspunkter kan nævnes:

* Er årligt møde arrangeret på skift af de enkelte museer m.v.
* Udveksling af ideer m.v.
* Gensidig støtte til udbygning af samlingerne, herunder udveksling af materialer
* Kontakt til andre udenlandske/internationale spejdermuseer m.v.

Sammenslutningen er åben for nordiske museer m.v., der har vedtægter hvoraf det fremgår, at de har en styrelse med baggrund i et idebaseret/-bestemt uniformeret børne- ungdomsarbejde, samt at de er styret af ikke-kommercielle hensyn. Det skal endvidere fremgå af vedtægterne, hvordan der skal forholdes med effekterne ved museets/samlingens ophør.

Nye medlemmer i Sammenslutningen skal godkendes på Sammenslutningens årlige møde.

Dagsordenen for det årlige møde skal indeholde følgende punkter:

* Beretning fra hvert enkelt museum m.v.
* Fastsættelse af tid, sted og indhold af næste møde
* Gennemgang af driftsmæssige spørgsmål, f.eks. registrering, økonomi, opbevaring/konservering, synliggørelse, udvikling m.v.

Dagsordenen for det årlige møde kan indeholde følgende punkter:

* Eksempler fra samlingerne
* Indlæg om relevante historiske emner
* Drøftelse af samarbejdsprojekter, udstillinger m.v.

Det tages referat af fællesmødet, bl.a. med trufne aftaler.

Ændringer i samarbejdsaftalen m.v. besluttes på det årlige møde.

Nærværende samarbejdsaftale erstatter alle tidligere samarbejdsaftaler
(18/9-1983 med tillæg af 30/9-1984, samt 19/9-1992).

|  |
| --- |
| Museum |
| Dato | Underskrift |